b"\n_START_ARTICLE_\nThe Nox (Zvezdna vrata SG-1)\n_START_PARAGRAPH_\nThe Nox je naslov epizode znanstveno-fantasti\xc4\x8dne serije Zvezdna vrata, v kateri se zaradi vladnega pritiska po odkritju najbolj razvitih tehnologij, O'Neill s skupino odpravi na planet, kjer naj bi \xc5\xbeivela bitja Fenri, ki imajo nadnaravno mo\xc4\x8d, da postanejo nevidna. Ko skupina prispe na planet, naleti na tekmece Goa'ulde, ki posku\xc5\xa1ajo pod vostvom Apofisa izslediti Fenrije. O'Neill nasprotniku pripravi past, a na\xc4\x8drt se izjalovi, ker ima Apofis napravo za ustvarjanje energijskega \xc5\xa1\xc4\x8dita, ki lahko ustavi krogle. To celotno ekipo SG-1 stane \xc5\xbeivljenja. Ponovno jih o\xc5\xbeivijo miroljubna, pravlji\xc4\x8dna bitja, ki jim O'Neill ponudi pomo\xc4\x8d v boju z Apofisom._NEWLINE_Ti ljudje se predstavijo kot Noxi, ki nasprotujejo vsaki obliki nasilja. Poleg sposobnosti o\xc5\xbeivljanja mrtvih imajo tudi sposobnost narediti sebe in druge stvari nevidne. Priznajo, da so odgovorni tudi za nevidnost Fenrijev, s \xc4\x8dimer jih \xc5\xa1\xc4\x8ditijo._NEWLINE_Ekipi SG-1 se kasneje posveti, da Apofisov \xc5\xa1\xc4\x8dit ne varuje pred po\xc4\x8dasnej\xc5\xa1imi predmeti, zato O'Neill na\xc4\x8drtuje novo zasedo, pri kateri bi uporabil lok, s katerim bi na\xc4\x8drt lahko uspel. Vendar pa to opazijo Noxi, ki tik pred napadom naredijo Apofisa nevidnega in tako na O'Neillovo veliko jezo prepre\xc4\x8dijo spopad. Ekipa se zato odpravi nazaj domov, Noxi pa zakopljejo zvezdna vrata,"